Plan

**Plan** ye una villa, antiga cabecera de la Val de Chistau (Uesca) y actual capital d'el municipio que en fan tamién parte es lugars de Saraviello, Senyés y Serveto. La villa se troba en a planeta que fan es campos de *La Bergada* y las faixas de *Casul·las*, en ribera de baixo d'el Cinqueta respeto d'es atros lugars de la val.

El municipio de Plan incluye tamién la mes gran parte de la baixa Chistau, d'entre la clamor de *Semierre* (que parte per entre la villa y el vecín Sant Chuan) y la man de *Boltorín* de la Punta Llerga, ta baixo, ta la part de Salinas. De tot el troz que i tiene ta'l sud, ta la man de Cotiella, se fa el municipio que mes kilometros cuadraus i tiene d'esta sierra, y con las numerosas valletas que enfilan el mallal per on i corren es barrancos como *Galliners* (que baixa per la part d'es tonels de Saravillo y la penya *La Inclusa*) y l'altro que ye el *barranco de l'Ibón* (que naixe de la Basa de la Mora y se desaugua en el Plan d'Escún). Per el sud-este  parte el municipio la clamor que baixa de la Semierre, el pinar que s'ha de pasar cuan s'enfila el paso de *La Canal Pedrosa* y la collada de Sagún ta Benás.

## Historia

La villa de Plan se va poblar ya de tiempos antigos, son preba d'esto que en as inmediacions d'el lugar s'haya trobau un chicot chacimiento neolitico de la Edat de Bronce, pos diz que ya se feba paixentar es ganaus en a val habe tantos tiempos como la prehistoria. En a Edat Meya ya feban peleya aragoneses y gascons per tener es drechos de la val y las estivas que ésta i tiene per alto, en es puertos que la deseparan de Francia. D'esto, que las sangrías se van fer de contino per es siguients anyos, anque diz que se van metigar per la politica d'alianzas que van tener es sinyors de l'uno y l'altro canto mientres a *reconquista*.

La situgación se va tornare mes fura con es sieglos XV, XVI y XVII, cuan se diz que Chistau, el mesmo que atras vals que i son amparadas como Broto, Bielsa, Benás u Arán, yeran de tot ficadas ne'l contrabando con el país vecín, especialment de bestiar, que mesmo que las heba fecho que tenesen una *edat dorada* en el correr de diners las va fer dimpués mes sensibles a la creixent tensión entre las dos monarquías, pus que primer es monarcas en van prohibir tot el trasiego y dimpués van comenzar a posar-ie tropas, mirando de blindar-se las mugas, que mesmo castigaban la población local que feban favorable que s'esen de concarar con es bandolers (pos el resultau ye qu'el contrabando s'heba convertiu mes que mes en un oficio d'armas) de l'altro canto de la montanya y d'este tamién.

El contrabando, defuera d'ixes conflictos puntuals, va estar la mes lucrativa fuent d'ingresos de la redolada de Chistau dica bien dintrau el sieglo XX (els que la conoixen consideran que el van deixar de fere dimpués de la Bolsa de Bielsa y el pasar de la Guerra Civil per ixes mundos, que va deixar Chistau y tot el Sobrarbe bien afogau en l'autarquía). Una preba d'esto son es casals sinyorials y las torres que teneba (y que encara en conserva 2 u 3) el lugar de Chistén, que per la suya ubicación heba puesto controlar el paso de Viadors per las *Anyes Cruces* ta las *Auguas Tuertas*, que son ya en Aure.

## Edificios singulars

D'ixas torres que teneba la villa n'ha quedau només una, d'el sieglo XVI, que la chent de Plan en dicen "el Castiello". Ye una tipica edificación defensiva de tantas que n'i heba en ixes tiempos en la val, situada en el cobalto de la villa.

La ilesia actual ye una edificación, restaurada en habe poquez anyos, d'el sieglo XVI, que va tener reformas d'es tiempos dimpués, anque la estructura actual de l'edificio ye de como se va rematar en el sieglo XIX.

L'empinamiento d'es tellaus ye bien destacable, que en baixa ta una altura de menos de 3 m per es costaus de la ilesia, y la estructura cheneral de l'edificio, que pareix d'as altras ilesias de la val, anque mes graniza, recuerdan prou a las que se troba a l'altro canto d'el Pireneu, como tamién recuerdan a las de Benás y Bielsa.

## La "Caravana de Mullers"
En l'anyo 1985 el nombre de **Plan** va blincar ta's medios de comunicación, mesmo es d'ambito nacional, per la iniciativa d'es suyos vecins d'organizar una "*Caravana de Mullers*" en haber-se mirau la cinta homonima *Caravana de Mujeres* (*[[Westward the Women]]*, títol orichinal en anglés) de William Wellman (1951, pos en verdat i heba en aquels diyas en el lugar mes de 40 maciellos, hombres casaders, que no teneban sique una muller soltera, pos la mes gran parte de las mullers de la val, como en toda la montanya, emigraban malas que podeban. Asinas, l'anuncio en l**[[Heraldo de Aragón]]'' en que se demandaba "''mujeres de entre 20 y 40 años con fines matrimoniales para pueblo en el Pirineo aragonés''" van fer ir-ie a una colla de solteras de tot a l'arreu d'[[Espanya]] que en van resultar 33 matrimonios que van meter mes vida a la villa.

== Demografía ==
<timeline>
ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:353
TimeAxis   = orientation:vertical
ScaleMajor = unit:year increment:71 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:306
  bar:2000 from:0 till:322
  bar:2002 from:0 till:316
  bar:2004 from:0 till:314
  bar:2006 from:0 till:319
  bar:2008 from:0 till:329
  bar:2010 from:0 till:336
  bar:2012 from:0 till:314
  bar:2014 from:0 till:314
  bar:2016 from:0 till:299
  bar:2018 from:0 till:287
  bar:2020 from:0 till:273
 
</timeline>


== Administración ==
=== Reparto de concellers ===
<center>

</center>

=== Alcaldes ===


== Pesonalidaz naixitas de Plan ==
* [[:Categoría:Naixius de Plan]]

==Fiestas==

*[[17 de chinero]] de nueit, se fa la romería d**Es trucos de Sant Antón* que baixa la chent ta baixo per la carretera ta [[Saraviello]] fendo trucar es [[truco]]s cerimonials, que mas d'antes yeran es d'es [[buei]]s pero que hue se fan de propio ta la ocasión.
*Un cabo de semana de [[febrero]], [[Santa Agueda]] el viernes (fiesta de las mullers) y el [[Carnaval de Chistau]] el sabado y domingo.
*El domingo segundo de [[chunio]], romería t'alto ta [[Ermita y bordas de San Mamés (Chistau)|San Mamés]], tradicionalment, tamién se i repartiba [[torta]].
*[[8 de setiembre]], *'Fiesta Mayor*', perque ye la [[Natividat d'a Virchen|Natividat de la Virchen]].
*El 15 d'[[octubre]], feria d'el [[bestiar]] de Chistau en la villa.

== Referencias ==


==Vinclos externos==
* 
*  [http://www.elmundo.es/cronica/2005/483/1105830002.html La Caravana de Mullers de Plan.]
*  [http://es.youtube.com/watch?v=cNei-2ryAss l'Archivo Audiovisual de l'Aragonés; "El Chistabín", emparau per *CharrandoTB.com'' en YouTube.]
*  Estadisticas d'el municipio de Plan.